Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barkos Berruezo andreak aurkeztutako galdera, Nafarroako Justizia Auzitegi Nagusiaren 2019ko urriaren 11ko epaiari buruzkoa, zeinaren bidez ezetsi egiten baitira amatasun-bajei dagokien PFEZa itzultzeko erreklamazioak.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezok, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak ahoz erantzun dezan:

2019ko urriaren 11n, Nafarroako Justizia Auzitegi Nagusiak Nafarroako amatasun-bajei dagokien PFEZa itzultzeko erreklamazioak ezesteko epaia eman du. Hori dela eta, honako galdera hau egiten diogu Nafarroako Gobernuko lehendakariari, ahoz erantzun dezan:

Zer balorazio egiten duzu epai horri buruz?

Iruñean, 2019ko urriaren 11n

Foru parlamentaria: Uxue Barkos Berruezo